कथा में किया गुरु की महिमा का बखान
शहरमें आनंद विहार कॉलोनी में चल रही भागवत कथा में श्रद्धालुओं की भीड़ बढ़ती जा रही है। यहां पर शुक्रवार से श्रीमद्भागवत का आयोजन किया जा रहा है। रविवार को भागवत के बीच में गाए भजनों पर देर तक श्रद्धालु थिरकते रहे। भागवत वाचक पंडित सुरेश बिहारी नागर ने भागवत में रविवार को भक्त ध्रुव की कथा का वर्णन करते हुए गुरु की महिमा बताई।
उन्होंने कहा कि गुरू का स्थान भगवान से भी बड़ा है। बिना गुरू के तो भगवान भी नहीं मिल सकते। ध्रूव को उनके गुरू नारद ने ही मंत्र दिया था। गुरू ही हमारा पथ प्रदर्शक होने के साथ भविष्य निर्माता होता है। नागर ने भागवत में भक्त प्रहलाद की कथा के साथ नरसिंह अवतार का प्रसंग सुनाया। उन्होंने कहा कि भगवान से बड़ा कोई नहीं होता। भगवान अपने भक्तों की रक्षा करने स्वयं जाते हैं। भक्त प्रहलाद को बचाने के लिए भगवान ने नरसिंह अवतार लिया और अत्याचारी हिरण्यकश्यप का वध किया। भागवत के बीच में नागर ने कई भजनों की प्रस्तुती दी। इन पर श्रद्धालु देर तक नाचते रहे। साथ ही शहर के साथ आसपास के गांवों कस्बों से भी श्रद्धालु भागवत सुनने पहुंच रहे हैं।
दान करने से बढ़ती है यशकीर्ति: श्रीकृष्णकांत
रावतभाटा।श्री पंचदशनाम जूना अखाड़ा आश्रम आरपीएस में चल रही श्रीमद भागवत कथा में महाराज श्रीकृष्णकांत पाराशर ने कहा कि राजा बलि ने 3 पग भूमि का दान भगवान उपेंद्र को किया। इस कथा से हमें यह शिक्षा मिलती है कि दान करने से मनुष्य की यशकीर्ति में वृद्धि होती है। जो दान करता है उसे कर्म फल स्वरूप इच्छानुसार अक्षय संपत्ति प्राप्त होती है। प्रहलाद चरित्र में बताया कि मनुष्य को असत्य, अधर्म का साथ छोड़कर सत्य की शरण में जाना चाहिए। क्योंकि सत्य परम धाम ही, सत्य का स्वरूप परमात्मा का है। जो सत्य की शरण में रहता है। उसे विजय श्री प्राप्त होती है। उन्होंने कहा कि शाम के समय चार कार्य वर्जित है। आहार, भोजन, करने से रोग उत्पन्न होता है, अध्ययन करने पर स्मृति पटल धूमिल होगा, सोने पर आयु क्षीण होती है और धन संपत्ति नष्ट होती है। मैथुन करने से दुष्ट संतान उत्पन्न होती है। सोमवार को शंकर साक्षात्कार की झांकी सजाई जाएगी। भगवान श्रीराम विवाह, गजेंद्रमोक्ष, सूर्यवंश,चंद्रवंश का वर्णन किया जाएगा एवं नंदोत्सव मनाया जाएगा। झांकी सजाई जाएगी।
कुदायला में कथा के दौरान कृष्ण की बाल लीलाओं के प्रसंग सुनाए
शहरसे सटे कुदायला में भी भागवत कथा का आयोजन किया जा रहा है। यहां पर पूजा बैरागी भागवत वाचन कर रही हैं। भागवत में उन्होंने रविवार को कृष्ण की बाल लीलाओं के साथ कई प्रसंग सुनाए। भागवत में भजनों पर श्रद्धालु भाव-विभोर होकर नाचने लगे। यहां पर रविवार को कोटा स्टोन स्मॉल स्केल इंडस्ट्रीज एसोसिएशन के उपाध्यक्ष प्रहलाद बैंसला और सचिव गोपाल गर्ग ने आरती की।
रामगंजमंडी। शहर में चल रही भागवत कथा में भजनों पर थिरकते श्रद्धालु।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva